অনেকেই ভাবতে পারে আইপিটিভি-এর পিকচার কোয়ালিটি স্যাটেলাইট টিভির তুলনায় অনেক কম, কিন্তু এই ধারণাটি ভুল। বর্তমানে আইপিটিভি টেকনোলজিতে অনেক পরিবর্তন এসেছে, এখন অল্প ব্যান্ডউইথ দিয়ে অনেক বেশি স্বচ্ছ কোয়ালিটির লাইভ স্ট্রিমিং দেখা যায়। এবং এখন শুধু ‘এইচডি’ নয় ‘ফোর-কে’ আইপিটিভির সম্প্রচারও হয়েছে। তাই স্যাটেলাইট প্রযুক্তির চেয়ে আইপিটিভি প্রযুক্তি বরং অনেক বেশি এগিয়েই আছে।